- आगरा के लोहामंडी थाना क्षेत्र के रहने वाले विशेष मेड़तवाल ने शनिवार रात जहर खाकर सुसाइड कर लिया। विशेष अपने पिता के साथ आर्ट‍िफिश‍ियल ज्वैलरी का बिजनेस करता था। दो साल पहले विशेष की रितिका के साथ शादी हुई थी।

- मृतक की मां मधु ने पुुलिस को बताया कि बंटवारे की जिद के कारण बहू पिछले 2 महीने से मायके में रह रही थी। इस कारण बेटा डिप्रेशन में था। रविवार सुबह जब मैं बेटे को जगाने गई, तो कमरा अंदर से बंद था। खिड़की से देखा तो बेटा जमीन पर पड़ा था। बेटे को तुरंत अस्पताल ले गए, जहां डॉक्टरों ने उसे मृत घोषित कर दिया।''

मां का आरोप, बेटे की हत्या हुई है ...

- मां ने आशंका जताई है कि उसके बेटे ने आत्महत्या नहीं की, बल्कि उसकी हत्या हुई है।

- एसपी सिटी कुंवर अनुपम सिंह ने बताया कि युवक ने जहर खाया था। परिजनों की शिकायत और सुसाइड नोट के आधार पर पत्नी, सास समेत 11 लोगों पर केस दर्ज किया गया है। उन्हें गिरफ्तार करने के लिए दबिश दी जा रही है।



सुसाइड नोट में क्या लिखा ...

''मैं सिर्फ इसलिए सुसाइड कर रहा हूं ताकि मेरी पत्नी, सास और साली को सजा मिल सके। मुझे मोदी सरकार पर पूरा भरोसा है कि वो कोर्ट से इन तीनों को सजा देने की अपील करेगी ताकि कोई और ससुराल वाले इस तरह लड़कों का उत्पीड़न न कर सकें। हुजूर (जज को संबोधित) इन्हें फांसी की सजा देना, तभी मेरी आत्मा को शांति मिलेगी, नहीं तो मैं भूत बनकर इन्हें परेशान करता रहूंगा। मेरी मां ने रितिका को बहुत प्यार दिया, लेकिन उसने अपनी मां-बहन और अन्य के साथ मिलकर मेरी शादीशुदा जिंदगी में जहर घोल दिया। हर समय पत्नी को उसकी मां भड़काती थी, बंटवारा करके अलग रहने का दबाव बनाती थी। दुकान से लौटने के बाद मां के पास बैठता था, तो वो बुरा मानती थी। मैं मां को नहीं छोड़ना चाहता था। लेकिन इतना परेशान हो गया कि आत्महत्या का रास्ता चुनना पड़ा।''

करवा चौथ से एक दिन पहले एक व्यक्ति ने पत्नी और सास से परेशान होकर आत्महत्या कर ली। मौत से पहले उसने 16 पेज के सुसाइड नोट में पत्नी, सास और साली को सजा देने के लिए मोदी सरकार से गुहार लगाई। उसने सुसाइड नोट में यह भी लिखा कि अगर सजा नहीं दी गई तो वह भूत बनकर सबको परेशान करेगा।